Уыцы заман Индийы хицауиуæг кодтой англисæгтæ. Дадуйæн англисæгтæй æмæ иннæ европæйæгтæй бирæ зонгæтæ æмæ лымæнтæ уыдй. Уымæн европæйаг цард йæ зæрдæмæ фылдæр цыди, даргæ дæр æвзаргæ европæйаг дзаумæттæ кодта. Уæдæ йын фынгмæ дæр европæйаг хæринæгтæ хастой. Индуйы стыр мад æмæ Мамми та æндæр зондыл лæуд уыдысты, хуыздæр сæм каст индиаг цардæй цæрын. Цæмæй алчидæр йæ зæрдæйы дзæбæхæн цардаид, уый тыххæй ацы стыр галуаны — Ананд Бхаваны — уыди дыууæ хицæн цæлгæнæны: сæ иуы Даду æмæ Папуйæн дардтой фарфорæй тæбæгътæ, къустæ, хъалацытæ. Уым-иу алыхуызон хæринæгтæ кодтой европæйаг уазджытæн дæр. Иннæ цæлгæнæны та дардтой æзист дзаумæттæ, цæттæ дзы кодтой хуымæтæг индиаг хæринæгтæ — сылгоймæгтæн æмæ хæстæг-хиуæттæн.